Acatist la icoana Maicii Domnului Tricherousa (“Cu trei mâini”) 
(28 iunie, 12 iulie şi 4 decembrie) 


Icoana Maicii Domnului „a Sfântului loan Damaschin” - Tricherousa (“Cu trei 
mâini”) (28 iunie, 12 iulie şi 4 decembrie): 


https://www.academia.edu/43943700/Icoana_Maicii_Domnului_a_Sf% C3% A?2ntului_loan 
Damaschin _Tricherousa Cu _trei m%C3% A2ini 28 iunie %C5%9Fi 12 iulie 


https://archive.org/details/ic.-tricherousa 


ie se ste 


Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă ie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Și ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem Ție, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi suntem 
poporul Tău, toţi lucrul mâinilor Tale şi numele Tău chemăm. 


Și acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoțiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Şi 
S-a întrupat de la Duhul Sfânt şi din Maria Fecioara Și S-a făcut om. 

Și S-a răstignit pentru noi în zilele lui Pilat din Pont, Şi a pătimit şi S-a îngropat. 
Şi a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morților şi viaţa veacului ce va să fie. Amin ! 


sete 
Arhim Andrei Coroian - Acatistul icoanei Maicii Domnului "Tricherousa" ( cu trei 
maini): 


https://www.youtube.com/watch?v=bBEBvkvyKTHQO 


NS8& 
Condacul 1 


Împărăteasa Îngerilor şi lumina Sfinţilor, ocrotitoarea celor prigoniţi şi limanul de 
scăpare al tuturor celor ce străbat marea ispitelor, ceea ce ai purtat pe mâinile tale 
pe Focul cel nemistuit, cu care ai aprins inimile cele ce ardeau de dorul Cuvântului, 
cu mâna ta cea tare atinge-te şi de ochii sufletului meu, cei orbiţi de păcate, ca să 
văd luminat cărarea laudelor tale şi să strig cu umilință: Bucură-te, Maica Dom- 
nului, mâna nevăzută a milostivirii Preasfintei Treimi! 


Icosul 1 

Pentru cinstirea Sfintelor icoane marele între imnografi, cuviosul loan Damaschin, 
pătimit-a tăierea mâinii drepte cu care scria întru apărarea icoanei dreptei Tatălui, 
lui Hristos-Dumnezeul nostru, pentru a cărui naştere dintru tine fără prihană te mă- 
rim pe tine, Fecioară, aşa: 

Bucură-te, cortul Împăratului Ceresc; 

Bucură-te, icoană a frumuseţii duhovniceşti; 

Bucură-te, oglinda vederilor îngereşti; 

Bucură-te, strălucire necuprinsă a sfinţeniei; 

Bucură-te, dulcea cântare a Sfântului loan; 

Bucură-te, pecetea înţelepciunii neapropiate; 

Bucură-te, scară sfințită a rugăciunii; 

Bucură-te, cer încununat cu stelele virtuţilor; 


Bucură-te, cărare străbătută de iubitorii de rugăciune; 

Bucură-te, acoperirea celor nedreptățiţi; 

Bucură-te, adânc nemăsurat al milostivirii; 

Bucură-te, cunună a cântărilor îngereşti; 

Bucură-te, Maica Domnului, mâna nevăzută a milostivirii Preasfintei Treimi! 


Condacul al 2-lea 

Cu lacrimi şi rugăciune fierbinte căzut-a înaintea cinstitei tale icoane înțeleptul în- 
tre înţelepţi, Sfântul loan Damaschin, cerând să îi tămăduieşti mâna tăiată de sabia 
mâniei celor fărădelege şi, luând vindecare, a cântat Domnului: Aliluia! 


Icosul al 2-lea 

Căutat-ai cu milostivire spre cel care cu lacrimi cerea ajutorul tău în necazul său şi 
mâna cea tăiată în chip minunat ai lipit-o, dându-i lui şi din belşug mirul darului 
tău, ca să scrie cu dreapta sa laude întru cinstirea ta, pentru care noi te mărim aşa: 
Bucură-te, grabnică auzire a rugăciunii celui necăjit; 

Bucură-te, vindecare a neputinței sale prin milostivire; 

Bucură-te, munte înalt al sfinţeniei alese; 

Bucură-te, suflare a darului dumnezeiesc; 

Bucură-te, lumină ce străjuieşti minţile smerite; 


Bucură-te, pecete a înţelepciunii duhovniceşti; 

Bucură-te, vistierie necheltuită de daruri; 

Bucură-te, candelă nestinsă a rugăciunii; 

Bucură-te, mână plină de milostivire; 

Bucură-te, oprirea râurilor lacrimilor celor din nevoi; 

Bucură-te, binecuvântare a celor ce pornesc pe calea mântuirii; 

Bucură-te, cântarea cea neîncetată a Arhanghelilor; 

Bucură-te, Maica Domnului, mâna nevăzută a milostivirii Preasfintei Treimi! 


Condacul al 3-lea 

De mireasma bucuriei s-a umplut sufletul Sfântului loan pentru vindecarea cea mi- 
nunată, de care şi noi veselindu-ne, ne întărim cetatea sufletului nostru pe temelia 
nădejdii întru tine, strigând Domnului: Aliluia! 


Icosul al 3-lea 

În semn de mulţumire pentru minunea ta, Sfântul Ioan Damaschin a înfrumusețat 
icoana ta cu o mână de argint, ce arată mâna lui dăruită de tine; pe tine te rugăm să 
ridici mâna ta şi să binecuvântezi pe cei care strigă ţie aşa: 

Bucură-te, bucuria celor tămăduiţi de tine; 

Bucură-te, râu nesecat de milostivire; 

Bucură-te, minune mai presus de minune; 

Bucură-te, tainică scăpare a celor evlavioşi; 

Bucură-te, cetate a Împărăției Cerurilor; 

Bucură-te, apărătoarea celor biruiţi de neputinţe; 

Bucură-te, glasul cântărilor duhovniceşti; 

Bucură-te, că ai primit darul celui plin de mulțumire; 

Bucură-te, că ne dai şi nouă mână de ajutor în primejdii; 

Bucură-te, că ne scoţi din valurile patimilor; 

Bucură-te, că ne aduci la limanul înţelepciunii; 

Bucură-te, că ne păzeşti de atacurile celui viclean; 

Bucură-te, Maica Domnului, mâna nevăzută a milostivirii Preasfintei Treimi! 


Condacul al 4-lea 

În lavra Sfântului Sava a fost păstrată sfântă icoana ta, înaintea căreia Sfântul Ioan 
Damaschin a vărsat lacrimi de întristare şi de bucurie şi a înălţat rugăciuni de cere- 
re şi de mulţumire, iar noi umilindu-ne cu gândul, înaintea acesteia aducem jertfa 
cântării de: Aliluia! 


Icosul al 4-lea 


Sfântul Sava, cel dintâi arhiepiscop al Serbiei a primit în dar ca binecuvântare cin- 
stită icoana ta, spre păzirea poporului bine credincios, care cu făclii de rugăciune 
te-a întâmpinat, cântând unele ca acestea: 

Bucură-te, Împărăteasa cea prea dorită a creştinilor; 

Bucură-te, vistieria necheltuită a milostivirii; 

Bucură-te, apărătoarea cea tare a bine credincioşilor; 

Bucură-te, casa cea neclintită a Adevărului; 

Bucură-te, că biruieşti pe vrăjmaşii creştinilor; 

Bucură-te, că în ceasul necazului ne eşti sprijinitoare; 

Bucură-te, mângâierea sufletelor întristate; 

Bucură-te, surparea curselor celui viclean; 

Bucură-te, chemarea tuturor la limanul pocăinţei; 

Bucură-te, vas plin de mirul darurilor cerești; 

Bucură-te, ruşinarea defăimătorilor icoanelor; 

Bucură-te, cămară împodobită cu mirul înţelepciunii; 

Bucură-te, Maica Domnului, mâna nevăzută a milostivirii Preasfintei Treimi! 


Condacul al 5-lea 
Fost-a voia ta Stăpână, să povăţuieşti catârul rătăcit, în chip necunoscut nouă, din 
Serbia la mănăstirea Hilandar din muntele Athos, ca să reverşi darurile milostivirii 


tale tuturor celor care vor cânta cu dragoste: Aliluia! 


Icosul al 5-lea 

Mănăstirea Hilandar o ai împodobit cu prea cinstită icoana ta, păzindu-o de săgețile 
vrăjmaşilor nevăzuţi cu mâna ta cea tare, pe care o întinde şi spre noi şi ne bine- 
cuvântează ca să-ţi împletim ţie cununi de laude ca acestea: 

Bucură-te, podoaba muntelui celui sfânt; 

Bucură-te, comoara tăinuită în mănăstirea Hilandar; 

Bucură-te, povăţuitoarea monahilor pe calea desăvârşirii; 

Bucură-te, oglinda veşniciei necuprinse; 

Bucură-te, fereastră către Soarele dreptăţii; 

Bucură-te, scut nebiruit împotriva săgeţilor celui rău; 

Bucură-te, carte sfințită nescrisă de mână omenească; 

Bucură-te, văl al păcii aşternut în suflete; 

Bucură-te, pom al Raiului cu miresmele virtuţilor; 

Bucură-te, plânsul pocăinţei celor regăsiți prin Duhul; 

Bucură-te, stăpânitoare a înălțimilor cereşti; 

Bucură-te, liniştea iubitorilor de rugăciune; 

Bucură-te, Maica Domnului, mâna nevăzută a milostivirii Preasfintei Treimi! 


Condacul al 6-lea 

Râul minunilor tale veseleşte sufletele celor care îşi pun toată nădejdea întru tine, 
iar noi stingem focul patimilor cu apa rugăciunii tale, aducând Domnului picăturile 
cântărilor de: Aliluia! 


Icosul al 6-lea 

Cearta monahilor pentru cinstea stăreției văzându-o, prin dumnezeiască minune ai 
arătat că prin smerenie toţi se pot înălța şi icoana ta o ai aşezat pe scaunul cuvenit 
starețului, arătând prin aceasta că tu eşti conducătoarea mănăstirii Hilandar, pentru 
care te lăudăm aşa: 

Bucură-te, că ai covârşit pe toţi întru smerenie; 

Bucură-te, că un călugăr pustnic a luminat pe fraţi; 

Bucură-te, că acesta le-a arătat că eşti adevărata stareță; 

Bucură-te, că dai cu îndestulare cele de trebuinţă obştii tale; 

Bucură-te, înţeleaptă povăţuitoare pe calea mântuirii; 

Bucură-te, vasul cel plin de mirul înţelepciunii; 

Bucură-te, ploaie bogată a milostivirii; 

Bucură-te, a Hilandarului fierbinte ocrotitoare; 

Bucură-te, zid nebiruit al rugăciunii; 

Bucură-te, hrana sufletelor flămânde de dreptate; 

Bucură-te, băutura cea tare a celor însetaţi de Adevăr; 

Bucură-te, a monahilor îndreptătoare pe căile păcii cereşti; 

Bucură-te, Maica Domnului, mâna nevăzută a milostivirii Preasfintei Treimi! 


Condacul al 7-lea 
Lucrurile mâinilor noastre le sfinţeşte Curată, şi ridică mâinile tale la rugăciune, 
alungând gândurile noastre cele rele, ca să împletim cununa cântărilor de: Aliluia! 


Icosul al 7-lea 

Cu mâna ta cea tare răpeşte-mă pe mine, cel greşit din mâinile vrăjmaşilor mei şi 
cu lanţul rugăciunii tale întăreşte întru mine dorirea mântuirii, ca să aduc şi eu cu 
bucurie cântări de laudă ca acestea: 

Bucură-te, sfărâmarea curselor diavoleşti; 

Bucură-te, lauda iubitorilor de feciorie; 

Bucură-te, mângâierea sufletelor necăjite; 

Bucură-te, podoaba monahilor cucernici; 

Bucură-te, liman al celor ce străbat marea vieţii; 

Bucură-te, foc ce arde spinii patimilor; 

Bucură-te, cămară însufleţită a Adevărului; 

Bucură-te, carte primitoare a slovelor Cuvântului; 


Bucură-te, ştergerea zapiselor păcatelor noastre; 

Bucură-te, apărătoare nebiruită la judecata noastră; 

Bucură-te, nădejdea mântuirii celor ce te cinstesc; 

Bucură-te, a muntelui sfânt comoară de mântuire; 

Bucură-te, Maica Domnului, mâna nevăzută a milostivirii Preasfintei Treimi! 


Condacul al 8-lea 

Până la marginile lumii întinde acoperământul milostivirii tale şi păzeşte pe toţi de 
cursele celui viclean, ca într-un gând să îţi aducem în chip de mulţumire din florile 
gândurilor mireasma cântărilor de: Aliluia! 


Icosul al 8-lea 

Oglindă a Raiului şi scaun înţelegător al tainelor Treimi, munte al sfinţeniei şi vas 
strălucit a toată înţelepciunea, pe tine te rugăm Fecioară, să ne întinzi mână de aju- 
tor şi să ne scoţi din toată primejdia, ca să cântăm ţie cu bucurie: 

Bucură-te, icoană prea dorită a darurilor cereşti; 

Bucură-te, făclie nestinsă a rugăciunii pentru lume; 

Bucură-te, hotar neapropiat al înţelepciunii duhovniceşti; 

Bucură-te, Maică prea binecuvântată a Manei cereşti; 

Bucură-te, scut de apărare al celor din primejdii; 

Bucură-te, săgeată a dorului dumnezeiesc; 

Bucură-te, scăparea celor împovăraţi de păcate; 

Bucură-te, cântarea Cetelor celor fără de trup; 

Bucură-te, mângâierea celor istoviţi de boală; 

Bucură-te, munte înalt al sfinţeniei; 

Bucură-te, pecete nestricată a fecioriei; 

Bucură-te, mână povăţuitoare prin întunericul lumii; 

Bucură-te, Maica Domnului, mâna nevăzută a milostivirii Preasfintei Treimi! 


Condacul al 9-lea 

Nu poate mintea omenească a pricepe taina cea prea slăvită a naşterii tale întru fe- 
CIOrI€, iar noi, cei cu minţi covârşite de multă răutate, cerem rugăciunile tale, ca să 
ne curăţim de toată întinăciunea şi să cântăm Domnului: Aliluia! 


Icosul al 9-lea 

Pe tine te măreşte luna, ţie ţi se pleacă soarele şi toată zidirea laudă frumuseţea cu- 
răției tale, căci eşti cununa neamului omenesc, adusă înaintea Ziditorului pentru 
izbăvirea noastră din moarte, pentru care te lăudăm aşa: 

Bucură-te, jertfă fără de prihană adusă de neamul nostru; 

Bucură-te, împăcarea noastră cu Părintele luminilor; 


Bucură-te, legătură a păcii arătată pe pământ; 

Bucură-te, podoabă prea strălucită a Treimii; 

Bucură-te, minte neapropiată minţilor îngereşti; 

Bucură-te, grădină a Raiului purtătoare a Pomului vieţii; 
Bucură-te, mană cerească dăruită celor flămânzi de mântuire; 
Bucură-te, suflare tainică a înţelepciunii îngereşti; 

Bucură-te, vedere a strălucirii Treimii; 

Bucură-te, adânc nemăsurat al milostivirii; 

Bucură-te, apărătoare nebiruită a drept credincioşilor; 
Bucură-te, cărare a înţelepciunii duhovniceşti; 

Bucură-te, Maica Domnului, mâna nevăzută a milostivirii Preasfintei Treimi! 


Condacul al 10-lea 

Ridică mâinile tale la rugăciune, Fecioară, ceea ce ca o Maică ai purtat în braţele 
tale pe Cel înfricoşător şi neapropiat heruvimilor şi cu dragostea ta ai acoperit pe 
Cel ce este Lumină neajunsă, căreia toţi cântă cu plecăciune sfântă: Aliluia! 


Icosul al 10-lea 
In ceasul judecății celei înfricoşătoare să ne fii nouă apărătoare nebiruită, căci mul- 
țimea păcatelor noastre va fi vădită întru lumina dreptăţii dumnezeieşti şi nu avem 


alt sprijin tare decât numai pe tine, Maica Luminii, ca să ne scoţi din întunericul 
pierzării şi să-ţi cântăm: 

Bucură-te, îmblânzire grabnică a dreptului Judecător; 

Bucură-te, nădejdea noastră la scaunul Mântuitorului; 

Bucură-te, apărătoare tare a celor căzuţi; 

Bucură-te, răsărit necuprins al Soarelui dreptății; 

Bucură-te, mare întru care călătorim spre limanul mântuirii; 

Bucură-te, foc ce mistuie tot gândul necurat; 

Bucură-te, ridicarea celor din întunericul păcatelor; 

Bucură-te, lumină neapropiată Cetelor îngereşti; 

Bucură-te, veselia cea grabnică a celor necăjiţi; 

Bucură-te, solitoare neîncetată a mântuirii păcătoşilor; 

Bucură-te, odihna sufletelor istovite de păcat; 

Bucură-te, îmblânzirea judecătorilor nedrepți; 

Bucură-te, Maica Domnului, mâna nevăzută a milostivirii Preasfintei Treimi! 


Condacul al 11-lea 

Izvorule al rugăciunii, revarsă apele îndurărilor tale peste toţi cei care însetează de 
a ta milostivire, ca să nu moştenim noi focul cel veşnic, ci să ne învrednicim de 
dumnezeiască iertare şi să aducem picăturile cântărilor de: Aliluia! 


Icosul al 11-lea 

Cu mâna ta cea tare zdrobeşte pe vrăjmaşii nevăzuţi care ne tulbură şi din mâinile 
lor ne scoate, ca să-ţi împletim cu bucurie cununi de cântări duhovniceşti şi să do- 
bândim prin mijlocirea ta odihnă întru Împărăţia Cerurilor cântând: 

Bucură-te, moștenitoarea cereştii măriri; 

Bucură-te, cununa rugăciunii de foc; 

Bucură-te, tăcere ce ne izbăveşte de plânsul veşnic; 

Bucură-te, comoară necheltuită a înţelepciunii; 

Bucură-te, mărgăritar duhovnicesc al rugăciunii curate; 

Bucură-te, bucuria celor izbăviţi din necazuri; 

Bucură-te, mulţumirea neîncetată a celor mântuiţi; 

Bucură-te, răsplătirea celor ce lucrează poruncile Domnului; 

Bucură-te, nebiruită apărătoare a păzitorilor întregii înţelepciuni; 

Bucură-te, cheie a Împărăției luminii; 

Bucură-te, uşă a mântuirii credincioşilor; 

Bucură-te, sprijinitoarea celor ce merg pe calea mântuirii; 

Bucură-te, Maica Domnului, mâna nevăzută a milostivirii Preasfintei Treimi! 


Condacul al 12-lea 
Ca un soare străluceşti tot pământul cu razele darurilor tale, cu care luminează şi 


pământul cel întunecat al sufletului meu, ca întru lumina bucuriei să cânt Soarelui 
dreptăţii cu mulțumire: Aliluia! 


Icosul al 12-lea 

Munte al sfinţeniei pe tine te ştim, Fecioară, ceea ce pe cărările anevoioase ale 
mântuirii ai povăţuit multe suflete şi le-ai aşezat pe Taborul mântuirii; cădem 
înaintea icoanei tale cu dragoste şi cu umilinţă şi cerem să nu ne lepezi pe noi pă- 
cătoşii şi întunecaţii la minte, ci să ne întinzi mână de ajutor pe căile ispitelor, ca să 
ajungem şi la calea cea adevărată şi să cântăm ţie: 

Bucură-te, munte al slavei neapropiate minţii omeneşti; 

Bucură-te, calea ce ne poartă la Izvorul vieţii; 

Bucură-te, fântână a darurilor dumnezeieşti; 

Bucură-te, aflarea celor căzuţi pe căile păcatelor; 

Bucură-te, milostivă ajutătoare a celor din nevoi; 

Bucură-te, bogăţia cea nerăpită a săracilor; 

Bucură-te, glasul de mulţumire a celor miluiți; 

Bucură-te, vistierie neîmpuţinată de tămăduiri; 

Bucură-te, mână povăţuitoare la Părintele Ceresc; 

Bucură-te, ocrotire neîncetată a celor de pe marea vieţii; 

Bucură-te, păzitoarea celor ce aleargă pe calea mântuirii; 


Bucură-te, ridicarea celor căzuţi în prăpastia păcatului; 
Bucură-te, Maica Domnului, mâna nevăzută a milostivirii Preasfintei Treimi! 


Condacul al 13-lea (de 3 ori) 

O, prea curată Fecioară, Împărăteasa îngerilor şi Stăpâna lumii, acoperă cu cinstitul 
tău omofor pe cei care te cinstesc pe tine şi înalță la rugăciune mâinile tale cele 
sfinte, ca să se sfinţească şi lucrul mâinilor noastre şi să aducem din inimi smerite 
cântarea de mulţumire: Aliluia! 


Apoi se zice: 


Icosul 1 

Pentru cinstirea Sfintelor icoane marele între imnografi, cuviosul loan Damaschin, 
pătimit-a tăierea mâinii drepte cu care scria întru apărarea icoanei dreptei Tatălui, 
lui Hristos-Dumnezeul nostru, pentru a cărui naştere dintru tine fără prihană te mă- 
rim pe tine, Fecioară, aşa: 

Bucură-te, cortul Împăratului Ceresc; 

Bucură-te, icoană a frumuseţii duhovniceşti; 

Bucură-te, oglinda vederilor îngereşti; 

Bucură-te, strălucire necuprinsă a sfinţeniei; 

Bucură-te, dulcea cântare a Sfântului loan; 

Bucură-te, pecetea înţelepciunii neapropiate; 

Bucură-te, scară sfinţită a rugăciunii; 

Bucură-te, cer încununat cu stelele virtuţilor; 

Bucură-te, cărare străbătută de iubitorii de rugăciune; 

Bucură-te, acoperirea celor nedreptățiţi,; 

Bucură-te, adânc nemăsurat al milostivirii; 

Bucură-te, cunună a cântărilor îngereşti; 

Bucură-te, Maica Domnului, mâna nevăzută a milostivirii Preasfintei Treimi! 


Condacul 1 

Împărăteasa Îngerilor şi lumina Sfinţilor, ocrotitoarea celor prigoniţi şi limanul de 
scăpare al tuturor celor ce străbat marea ispitelor, ceea ce ai purtat pe mâinile tale 
pe Focul cel nemistuit, cu care ai aprins inimile cele ce ardeau de dorul Cuvântului, 
cu mâna ta cea tare atinge-te şi de ochii sufletului meu, cei orbiți de păcate, ca să 
văd luminat cărarea laudelor tale şi să strig cu umilință: Bucură-te, Maica Dom- 
nului, mâna nevăzută a milostivirii Preasfintei Treimi! 


lar la urmă rugăciunea: 


Rugăciune 


Preasfântă, prea curată şi prea minunată Fecioară şi Maică a Domnului nostru lisus 
Hristos, te rugăm ascultă rugăciunea nevrednicilor robi (numele) şi vindecă-ne pe 
noi, pe cei din familiile noastre şi pe toți suferinzii din lumea asta bolnavă, de boli- 
le grele, de bolile ştiute şi neştiute de noi. Fie ca toţi creştinii să te prea mărească şi 
să te prea cinstească pe tine, iar noi să avem tot ajutorul cel bun, sfânt şi ceresc. Îţi 
mulțumim Maică Sfântă pentru vindecare, pentru tot ajutorul tău, pentru mijlocirea 
ta la Preabunul Dumnezeu, că tu eşti scară la Cerul Sfânt, pentru rugăciunile noa- 
stre şi ajutor nemijlocit în cererile noastre cele îndreptăţite. Amin! 


Otpust (final) 

Hristos, Adevăratul Dumnezeul nostru, pentru rugăciunile prea curatei Maicii Sale, 
ale Sfinților și drepţilor dumnezeiești părinți loachim și Ana, și pentru ale tuturor 
sfinților, să ne miluiască și să ne mântuiască pe noi, ca un bun şi de oameni iubitor. 
Amin ! 


Icoana Maicii Domnului „a Sfântului loan Damaschin” (Trihirussa) 


Icoana Maicii Domnului „a Sfântului loan Damaschin” este prăznuită pe 12 iulie, 
28 iunie şi 4 decembrie. 


Această icoană a Maicii Domnului este cunoscută sub numele de Icoana Maicii 
Domnului „cu trei mâini”, Icoana Maicii Domnului „a Sfântului loan Damaschin” 
sau Icoana Maicii Domnului „Trihirussa”. 


Conform tradiției, această icoană a Maicii Domnului era zestrea de mare preț a 
familiei Sfântului loan Damaschin (4 decembrie), păstrată cu mare cinste în casa 
din Damasc. 


În secolul al IX-lea, în timpul iconoclaştilor, Sfântul Ioan, ţinea cuvântări şi scria 
apologii pentru apărarea icoanelor. Din acest motiv, impăratul iconoclast, Leon III 
Isaurul (717-740), a uneltit astfel încât Califul Damascului să creadă că Sfântul 
loan comitea acte de trădare împotriva lui. Aflând Califul, umplându-se de mânie, 
l-a înlăturat din funcție şi a poruncit să i se taie mâna dreaptă consilierului său 
loan, iar mai apoi să fie spânzurată în piaţa din mijlocul cetății. 


După ce a fost împlinit ordinul Califului, Sfântul loan a fost condus la casa sa. 
Îndrăznind, el a cerut de la tiran mâna cea tăiată și, a primit-o. Spre seară, luând 
mâna tăiată a intrat în camera sa de rugăciune şi, căzând înaintea Sfintei icoane a 
Preacuratei Maicii lui Dumnezeu, care avea în mâinile sale Pruncul, a lipit dreapta 
cea tăiată la locul ei. Apoi a început a se ruga Maicii Domnului din adâncul inimii 
ca să-l vindece. După rugăciune îndelungă, sfântul a adormit şi a avut un vis în 
care PreaSfânta Născătoare de Dumnezeu s-a întors spre el, promiţându-i vindecare 
rapidă. 


După ce s-a trezit din somn, Sfântul loan a constatat că mâna lui era nevătămată. 
Drept mulţumire, a adăugat la icoana Maicii Domnului o mână din argint, în partea 
de Jos, astfel încât dă impresia că Maica Domnului are o a treia mână. 


Conform tradiției, după această minune Sfântul loan a scris un imn de mulțumire 
Maicii Domnului: „De tine se bucură, ceea ce ești plină de har...” ce se cântă în loc 
de „Cuvine-se cu adevărat” în Liturghia Sfântului Vasile cel mare. 


După aceasta, loan a împărțit săracilor toată averea sa, care era foarte mare şi a 
liberat pe toți robii săi și, intrând în monahism la Mănăstirea Sfântul Sava cel 
sfințit a dăruit icoana făcătoare de minuni Lavrei. 


Icoana a fost păstrată în Lavra Sfântului Sava până în secolul al XIII-lea când 
Sfântul Sava, primul arhiepiscop al Serbiei (14 ianuarie) a venit în pelerinaj, iar 
părinţii mănăstirii i-au dăruit-o ca binecuvântare. Acesta a luat icoana în Serbia. 


În timpul unei invazii a turcilor în Serbia, unii creștini au dorit să protejeze icoana, 
încredinţând-o Maicii Domnului ca să o păstreze în siguranță. Ei au aşezat icoana 
pe un măgar și l-au lăsat liber. După o vreme, măgarul ce purta icoana Maicii 
Domnului a oprit în fața Mănăstirii Hilandar (Sfântul Munte Athos). Bucurându-se, 
călugării au aşezat icoana în katholikon - biserica principală a mănăstirii. 

O minune săvârşită de icoana Maicii Domnului „cu trei mâini” a avut loc în 
momentul în care, rămas vacant funcția de egumen, monahii au început să se certe 
pentru a ocupa postul. În acel moment, icoana Maicii Domnului „Trihirussa” s-a 
deplasat singură din locul în care se afla şi, s-a așezat în scaunul egumenului din 
biserică. De atunci, la Mănăstirea Hilandar este ales doar un vicar, iar călugării 
merg la Sfânta Icoană să ia binecuvântare pentru fiecare ascultare. 


O copie a icoanei de la Mănăstirea Hilandar din Muntele Athos se află la 
Mănăstirea Neamţ. Această copie făcătoare de minuni a icoanei Maicii Domnului 
„cu trei mâini” a fost adusă în ţară de cuviosul Paisie de la Neamţ. 


Traducere și adaptare: Mihai-Alex Olteanu 
Sursa: http://oca.org 


